**PROIECT**

**REPUBLICA MOLDOVA**

**CONSILIUL RAIONAL FLOREŞTI**

**DECIZIE Nr.04/\_\_**

**din \_\_\_ \_\_\_\_\_\_\_\_\_\_\_\_\_\_ 2025**

**Cu privire la aprobarea taxei lunare de cazare**

**în căminul pentru elevi din or. Florești**

**pentru anul de studii 2025-2026**

În temeiul Hotărârii Guvernului nr.74/2007 pentru aprobarea Regulamentului-cadru privind funcționarea căminelor din subordinea instituțiilor de învățământ de stat, art.141 alin.(2) din Codul Educației al Republicii Moldova nr.152/2014, art.43 alin.(1), lit.(s) și art.46 alin.(1) din Legea nr.436/2006 privind administrația publică locală, Consiliul raional **D E C I D E:**

1. Se aprobă taxa lunară de cazare în căminul pentru elevi din or. Florești, pentru anul de studii 2025-2026, în mărime de 400 lei per elev.
2. Se permite prestarea serviciilor de cazare contra cost în căminul pentru elevi din or. Florești, în limita locurilor disponibile, pentru elevii participanți la activități sportive, culturale și educaționale desfășurate în raionul Florești.
3. Se aprobă taxa de cazare în căminul pentru elevi din or. Florești în scopul prestării serviciilor de cazare contra cost, pentru anul de studii 2025-2026, pentru activitățile menționate în punctul 2, în mărime de 100 lei per elev/24 ore.
4. Se interzice utilizarea încăperilor locuibile din căminul pentru elevi din or. Florești pentru activităţi comerciale sau orice alte activităţi în afara proceselor de învăţământ, sportiv și cultural.
5. Se împuternicește șefa/șeful Direcției Generale Educație, Cultură, Tineret și Sport a Consiliului raional Florești să încheie contracte de locațiune cu locatarii căminului pentru elevi din or. Florești.
6. Secția Management Economico-Financiar și al Patrimoniului din cadrul Direcției Generale Educație, Cultură, Tineret și Sport va asigura evidența contabilă a plății calculate și încasate pentru cazarea elevilor în căminul din or. Florești.
7. Direcția Finanțe a Consiliului raional Florești va monitoriza cheltuielile legate de întreținerea căminului pentru elevi din or. Florești.
8. Prezenta decizie intră în vigoare la data publicării în Registrul de stat al actelor locale.

**Preşedintele şedinţei**

**Contrasemnat:**

**Secretarul**

**Consiliului raional Floreşti**

Coordonat: Vasile Tîltu,

Președintele raionului Florești

Elaborat: Diana Pantaz,

șefă direcție, Direcția Generală Educație, Cultură, Tineret și Sport

Olesea Pascaru,

Șefă direcție, Direcția Finanțe

Elaborat și avizat: Daniel Turculeț,

secretarul Consiliului raional Florești

Avizat: Daniela Anton,

șefă secție, Secția Juridică, Resurse Umane și Administrație Publică

Consiliul raional Florești

**NOTA DE FUNDAMENTARE**

**la proiectul de decizie „Cu privire la aprobarea taxei lunare de cazare**

**în căminul pentru elevi din or. Florești**

**pe anul de studii 2025-2026**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Direcția Generală Educație, Cultură, Tineret și Sport, Direcția Finanțe și secretarul Consiliului raional Florești |
| **2. Condițiile ce au impus elaborarea proiectului actului normativ** |
| În raionul Florești activează 1 cămin de elevi care este situat în or. Florești, în care se asigură condiții de trai și studiu pentru elevi, cu domiciliul stabilit în afara localității de amplasare a instituției de învățământ.  Căminul de elevi din or. Florești dispune de 44 locuri.  Pe parcursul anului școlar 2024-2025 au fost cazați în mediu 25 elevi, rata de acoperire a locurilor în căminul de elevi din or. Florești este de 56.82 %.  În scopul acoperirii cheltuielilor pentru întreținerea căminului din or. Florești se propune Consiliului Raional aprobarea taxei lunare de cazare în mărime de 400 lei/lună per locatar, acordul privind prestarea serviciilor de cazare contra cost în căminul pentru elevi din or. Florești, în limita locurilor disponibile, pentru elevii participanți la activități sportive, culturale și educaționale desfășurate în raionul Florești și aprobarea taxei de cazare în căminul pentru elevi din or. Florești în scopul prestării serviciilor de cazare contra cost, pentru anul de studii 2025-2026, pentru activitățile menționate în mărime de 100 lei per elev/24 ore. |
| **2.1. Temeiul legal sau, după caz, sursa proiectului actului normativ**  Hotărârea Guvernului nr.74/2007 pentru aprobarea Regulamentului-cadru privind funcționarea căminelor din subordinea instituțiilor de învățământ de stat;  Legea nr.436/2006 privind administrația publică locală;  Codul Educației al Republicii Moldova nr.152/2014. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Nu este aplicabil |
| **3. Obiectivele urmărite și soluțiile propuse** |
| 1. Se aprobă taxa lunară de cazare în căminul pentru elevi din or. Florești, pentru anul de studii 2025-2026, în mărime de 400 lei per elev. 2. Se permite prestarea serviciilor de cazare contra cost în căminul pentru elevi din or. Florești, în limita locurilor disponibile, pentru elevii participanți la activitățile/manifestații sportive, culturale și educaționale desfășurate în raionul Florești. 3. Se aprobă taxa de cazare în căminul pentru elevi din or. Florești în scopul prestării serviciilor de cazare contra cost, pentru anul de studii 2025-2026, pentru activitățile menționate în punctul 2 în mărime de 100 lei per elev/24 ore. 4. Se interzice utilizarea încăperilor locuibile din căminul pentru elevi din or. Florești pentru activităţi comerciale sau orice alte activităţi în afara proceselor de învăţământ, sportiv și cultural. 5. Se împuternicește Șefa/șeful Direcției Generale Educație, Cultură, Tineret și Sport, să încheie contracte de locațiune cu locatarii căminului pentru elevi din or. Florești. 6. Secția Management Economico-Financiar și al Patrimoniului din cadrul Direcției Generale Educație, Cultură, Tineret și Sport va asigura evidența contabilă a plății calculate și încasate pentru cazarea elevilor în căminul din or. Florești. 7. Direcția Finanțe va monitoriza cheltuielile legate de întreținerea căminului pentru elevi din or. Florești. 8. Prezenta decizie va intra în vigoare la data publicării în Registrul de stat al actelor locale. |
| 3.2. Opțiunile alternative analizate și motivele pentru care acestea nu au fost luate în considerare. |
| Nu este aplicabil |
| **4. Analiza impactului de reglementare** |
| 4.1. Impactul asupra sectorului public  Nu este aplicabil |
| 4.2. Impactul financiar și argumentarea costurilor estimative  Acumularea de venituri suplimentare pentru anul de studii 2025-2026 în scopul acoperirii cheltuielilor pentru întreținerea căminului pentru elevi din or. Florești. |
| 4.3. Impactul asupra sectorului privat  Nu este aplicabil |
| 4.4. Impactul social  Asigurarea accesului pentru elevii din localitățile raionului Florești la învățământul liceal organizat în orașul Florești |
| 4.4.1. Impactul asupra datelor cu caracter personal  4.4.2. Impactul asupra echității și egalității de gen  Nu este aplicabil |
| 4.5. Impactul asupra mediului  Nu este aplicabil |
| 4.6. Alte impacturi și informații relevante |
| Nu este aplicabil |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională  Nu este aplicabil. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil |
| **6. Avizarea și consultarea publică a proiectului actului normativ** |
| Proiectul de decizie a fost avizat de către comisiile consultative de specialitate vizate ale Consiliului raional Florești, secretarul Consiliului raional Floreşti și Secţia Juridică, Resurse Umane şi Administraţie Public,. În scopul respectării prevederilor Legii nr.239/2008 ,,Privind transparenţa în procesul decizional’’, proiectul a fost plasat pe site-ul Consiliului raional la directoriul ,,Procesul decizional”. |
| **7. Concluziile expertizelor** |
| Nu este aplicabil |
| **8. Modul de încorporare a actului în cadrul normativ existent** |
| Prezentul proiect de decizie se încadrează în cadrul normativ în vigoare. |
| **9. Măsurile necesare pentru implementarea prevederilor proiectului actului normativ** |
| Nu este aplicabil. |

**Diana PANTAZ,**

**șefa Direcției Generale Educație,**

**Cultură, Tineret și Sport**